Diari Oficial de la Generalitat Valenciana


Sumari del DOGV 6886, del 22-10-2012 (2012/9638)

DECRET 160/2012, de 19 d'octubre, del Consell, de modificació del Decret 144/1986, de 24 de novembre, del Consell, pel qual es va aprovar l'Estatut de l'entitat Ferrocarrils de la Generalitat Valenciana.
-----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2012/10/19/160/dof/vci/html**

### Dades del document

Número de DOGV
:   6886

Data del DOGV
:   22-10-2012

Secció del DOGV
:   I. DISPOSICIONS GENERALS

Número del document
:   2012/9638


Data del document
:   19-10-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

Anàlisi jurídica

 Descriptors 

:   * Ferrocarrils de la Generalitat Valenciana
    * transport terrestre
    * transport col·lectiu
    * seu social
    * legislació
    * reglament intern
    * empresa pública
    * transport ferroviari
    * transport públic

DECRET 160/2012, de 19 d'octubre, del Consell, de modificació del Decret 144/1986, de 24 de novembre, del Consell, pel qual es va aprovar l'Estatut de l'entitat Ferrocarrils de la Generalitat Valenciana. [2012/9638]  
PREÀMBUL  
  
La Llei 4/1986, de 10 de novembre, de la Generalitat, va crear l'entitat de dret públic Ferrocarrils de la Generalitat Valenciana (FGV), atribuint en la seua disposició final primera al Consell, mitjançant decret, la regulació de l'Estatut de Ferrocarrils de la Generalitat Valenciana.  
  
Per mitjà del Decret 144/1986, de 24 de novembre, el Consell va aprovar l'Estatut de Ferrocarrils de la Generalitat Valenciana, el qual es troba en vigor en l'actualitat, amb l'únic ajust de nomenclatura competencial introduïda pel Decret 137/2011, de 7 d'octubre, del Consell, en el segon paràgraf de l'article 5 de l'esmentat estatut.  
Segons l'article 4 de l'estatut de l'entitat «El domicili legal de Ferrocarrils de la Generalitat Valenciana, per a qualsevol classe d'efectes judicials, administratius, laborals i fiscals radicarà a Valencia, en les oficines de la seua direcció».  
Per motius d'organització es fa necessari modificar l'article 4 de l'Estatut de Ferrocarrils de la Generalitat Valenciana abans mencionat, de manera que l'entitat puga actuar en altres localitats diferents de la ciutat de Valencia.  
Pel que s'ha exposat i a fi d'adaptar l'Estatut de l'entitat Ferrocarrils de la Generalitat Valenciana a la possibilitat mencionada anteriorment, a proposta de la consellera d'Infraestructures, Territori i Medi Ambient, i amb la deliberació prèvia del Consell, en la reunió del dia 19 d'octubre de 2012,  
  
DECRETE  
  
Article únic. Modificació del Decret 144/1986, de 24 de novembre, del Consell  
S'aprova la modificació de l'article 4 del Decret 144/1986, de 24 de novembre, del Consell, pel qual es va aprovar l'Estatut de l'entitat Ferrocarrils de la Generalitat Valenciana, que queda redactat conforme es transcriu a l'annex.  
  
DISPOSICIÓ ADDICIONAL  
  
Única. Dotació econòmica  
El compliment i posterior desenrotllament d'este decret no tindrà cap incidència en la dotació de tots i cada un dels capítols de gasto assignats a la conselleria competent en matèria de transports i, en tot cas, haurà de ser atés amb els mitjans personals i materials de Ferrocarrils de la Generalitat Valenciana.  
  
DISPOSICIÓ FINAL  
  
Única. Entrada en vigor  
El present decret entrarà en vigor l'endemà de la seua publicació en el Diari Oficial de la Comunitat Valenciana.  
  
Valencia, 19 de octubre de 2012  
  
El president de la Generalitat,  
ALBERTO FABRA PART  
  
La consellera d'Infraestructures, Territori i Medi Ambient,   
ISABEL BONIG TRIGUEROS  
  
  
  
ANNEX  
  
Nova redacció de l'article 4 de l'Estatut de l'Entitat Ferrocarrils de la Generalitat Valenciana, aprovat pel Decret 144/1986, de 24 de novembre, del Consell  
  
«Article 4. Domicili  
El domicili legal de Ferrocarrils de la Generalitat Valenciana, per a qualsevol classe d'efectes judicials, administratius, laborals i fiscals, radicarà a Valencia, en les oficines de la seua direcció.  
No obstant això, el Consell d'Administració de Ferrocarrils de la Generalitat Valenciana podrà decidir, quan el desenrotllament de les activitats incloses en el seu objecte ho aconselle, realitzar les seues tasques a través de delegacions, agències i/o sucursals en altres localitats».


Còpia Permalink ELI